paragraph_text: Šidvar (perz. شیدور) je otočić smješten u Perzijskom zaljevu odnosno iranskoj pokrajini Hormuzganu. Trapeznog je oblika i pruža se duljinom od 1,8 km u smjeru istok-zapad, površina mu iznosi približno 0,8 km², a od kopna je udaljen 10 km. Oko 1,5 km zapadno od Šidvara nalazi se otok Lavan. Šidvar i njegova obala stanište su brojnim pticama selicama, zmijama, kornjačama i školjkama zbog čega je ekološko zaštićeno područje.